വാട്സ്ആപ്പ് കൂട്ടായ്മ ഓക്സിജന് സിലണ്ടര് വാങ്ങി നല്കി എഴുകോണ്: പഞ്ചായത്ത് പ്രസിഡന്റിന്റെ നേതൃത്വത്തില് വാട്സ്ആപ്പ് കൂട്ടായ്മ നിര്ദ്ധന രോഗിക്ക് ഓക്സിജന് സിലണ്ടര് വാങ്ങി നല്കി. പുതുശ്ശേരിക്കോണം നാല് സെന്റ് കോളനി തെക്കടത്ത് വീട്ടില് ശശിധരന് പിള്ളയ്ക്കാണ് ഓക്സിജന് സിലണ്ടര് നല്കിയത്. നേരത്തെ രോഗിയായിരുന്ന ശശിധരന് കൊവിഡ് ബാധിച്ചതിനെ തുടര്ന്ന് കിടപ്പിലാവുകയായിരുന്നു. എഴുകോണ് വികസനം എന്ന വാട്സ്ആപ്പ് കൂട്ടായ്മയിലെ അംഗങ്ങളില് നിന്ന് സമാഹരിച്ച തുക കൊണ്ടാണ് ഓക്സിജന് സിലിണ്ടര് വാങ്ങിയത്. ഗ്രൂപ്പ് അംഗങ്ങള് ശശിധരന് പിള്ളയുടെ വീട്ടില് എത്തി സിലണ്ടര് കൈമാറി. ഗ്രൂപ്പ് അംഗങ്ങളായ പഞ്ചായത്ത് പ്രസിഡന്റ് രതീഷ് കിളിത്തട്ടില്, വൈസ് പ്രസിഡന്റ് ആതിര ജോണ്സണ്, മുന് ഗ്രാമപഞ്ചായത്ത് അംഗം പാറക്കടവ് ഷറഫ്, എസ്.റമീസ്, ഷഹാല്, അല് അമീന് തുടങ്ങിയവര് പങ്കെടുത്തു.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കൊവിഡ് മൂന്നാം തരംഗം മുന്നില് കണ്ട് ഓക്സിജന് സിലണ്ടര് ചലഞ്ചിലൂടെ കൂടുതല് സിലണ്ടറുകള് വാങ്ങാനാണ് പഞ്ചായത്തിന്റെ തീരുമാനമെന്ന് പ്രസിഡന്റ് രതീഷ് കിളിത്തട്ടില് പറഞ്ഞു.